« -Λ- . ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
* 
* *** 
Βρυξέλλες, 15.05.1996 
COM(96) 202τβλικό 
ΕΚΘΕΣΗ ΤΗΣ ΕΠΙΤΡΟΠΗΣ ΣΧΕΤΙΚΑ ΜΕ ΤΗΝ ΟΔΗΓΙΑ 
ΔΟΜΙΚΑ ΠΡΟΪΟΝΤΑ 

Ανακοίνωση της Επιτροπής 
ΕΚΘΕΣΗ ΤΗΣ ΕΠΙΤΡΟΠΗΣ ΣΧΕΤΙΚΑ ΜΕ ΤΗΝ ΟΔΗΓΙΑ 
ΔΟΜΙΚΑ ΠΡΟΪΟΝΤΑ 
Εισαγωγή 
Σκοπός της οδηγίας "δομικά προϊόντα"1, που εκδόθηκε το 1988, είναι να 
εξασφαλισθεί η ελεύθερη κυκλοφορία όλων των δομικών προϊόντων. 
Η οδηγία αυτή καλύπτει ένα πολύ σημαντικό τμήμα βιομηχανικής 
δραστηριότητας στην Κοινότητα, δεδομένου ότι ο κλάδος αυτός αφορά 1,8 
εκατ. επιχειρήσεις των οποίων ο κύκλος εργασιών αντιπροσωπεύει σχεδόν το 
10% του ΑΕΠ της Κοινότητας. 
Σε ποσοστό 97% πρόκειται όμως για επιχειρήσεις που απασχολούν λιγότερα 
από 20 άτομα και δραστηριοποιούνται κυρίως στις αγορές της περιφέρειας 
τους. 
Στο άρθρο 23 της οδηγίας προβλέπεται ότι το αργότερο μέχρι τις 31 
Δεκεμβρίου 1993 η Επιτροπή εκπονεί έκθεση σχετικά με τη λειτουργικότητα 
των διαδικασιών της οδηγίας και υποβάλει, ενδεχομένως, κατάλληλες 
προτάσεις για τροποποιήσεις. 
Με προηγούμενη ανακοίνωση η Επιτροπή ανήγγειλε την μετάθεση της 
προαναφερόμενης έκθεσης, επειδή δεν είναν ακόυη ενκοιθεί τα μέτρα 
εκτέλεσης της οδηγίας. 
Δεδομένου ότι οι σχετικές αποφάσεις λήφθηκαν το 1994 και 1995 είναι 
πληρέστερο το πλαίσιο που καθιστά δυνατόν να αξιολογηθεί καλύτερα 
αφενός η λειτουργικότητα των διαδικασιών και, αφετέρου, η ανάγκη 
ενδεχόμενης προσαρμογής των διατάξεων της εν λόγω οδηγίας. 
Η ομάδα των ειδικών για την νομοθετική και διοικητική απλοποίηση, ευρύτερα 
γνωστή υπό την ονομασία Ομάδα Molitor, κατέληξε επίσης ότι είναι αναγκαίο 
να υποβληθεί το συντομότερο δυνατό η εν λόγω έκθεση (βλ. το συνημμένο 
απόσπασμα). 
1 Οδηγία του Συμβουλίου της 21ης Δεκεμβρίου 1988 για την προσέγγιση των 
νομοθετικών, κανονιστικών και διοικητικών διατάξεων των κρατών μελών όσον αφορά τα 
προϊόντα του τομέα των δομικών κατασκευών (ΕΕ αριθ. L 40,11.2.89, σ. 12). 
Η σηυερινή κατάσταση 
Η οδηγία "δομικά προϊόντα" αποτελεί το γενικό νομικό πλαίσιο για την 
εκπόνηση ευρωπαϊκών τεχνικών προδιαγραφών. 
Η κατάργηση των εμπορικών φραγμών βασίζεται στην έγκριση αυτών των 
προδιαγραφών, δηλαδή εναρμονισμένων προτύπων (προδιαγραφών που 
έχουν εκδοθεί από την CEN και την CENELEC κατόπιν εντολής της 
Επιτροπής) και ευρωπαϊκών τεχνικών εγκρίσεων (οι οποίες χορηγούνται για 
προϊόντα για τα οποία δεν υπάρχουν εναρμονισμένα ή εθνικά πρότυπα)2. 
Μέχρι σήμερα δεν έχει εγκριθεί καμμία τεχνική προδιαγραφή και, ως εκ 
τούτου, κανένα δομικό προϊόν δεν φέρει τη σήμανση CE. Την κατάσταση 
αυτή επικρίνει η έκθεση της Ομάδας Molitor, υπογραμμίζοντας με αυτόν τον 
τρόπο ότι δεν είναι λειτουργική η οδηγία αυτή. 
Πρέπει να επισημανθεί ότι τα πρότυπα και οι τεχνικές εγκρίσεις 
προϋποθέτουν την λήψη αποφάσεων εφαρμογής, των οποίων η έγκριση είναι 
όμως χρονοβόρα. 
Αυτά τα μεγάλα χρονικά διαστήματα οφείλονται στο γεγονός ότι το πεδίο 
εφαρμογής είναι ευρύτατο (όλο το φάσμα δομικών προϊόντων, από τα 
τσιμέντα μέχρι τους σωλήνες και από τα είδη υγιεινής μέχρι τους στύλους των 
γραμμών ηλεκτρισμού), καθώς και στην έλλειψη κοινής προσέγγισης των 
κρατών μελών επί ορισμένων τεχνικών τομέων. 
Οι εργασίες που εκτελέστηκαν τα τελευταία έτη κατέστησαν δυνατό να 
αποσαφηνισθεί η αναγκαία προσέγγιση. Έτσι, η Επιτροπή ενέκρινε 
προσφάτως: 
τον Ιανουάριο του 1994, τα ερμηνευτικά έγγραφα που καθιστούν 
δυνατή την συγκεκριμενοποίηση των βασικών απαιτήσεων3 · 
τον Ιούνιο του 1994, απόφαση για την ταξινόμηση των προϊόντων όσον 
αφορά την αντίδραση στη φωτιά·' 
Η οδηγία "δομικά προϊόντα" παρουσιάζει την ιδιοτυπία ότι προβλέπει δύο τύπους τεχνικ<ί>ν 
προδιαγραφών: 
τα εναρμονισμένα πρότυπα που εγκρίνονται από την CEN/CENELEC, ύπο>ς 
συμβαίνει με τις άλλες οδηγίες "νέας προσέγγισης", 
τις ευρωπαϊκές τεχνικές εγκρίσεις, που εκδίδονται από τον Ευρωπαϊκό Οργανισμό 
Εγκρίσεων. 
Στην οδηγία προβλέπεται το συγκεκριμένο πεδίο εφαρμογής αυτανν τ<ον προδιαγραφούν. 
Τα "ερμηνευτικά έγγραφα" αποτελούν μία ακόμη ιδιοτυπία της οδηγίας αυτής. Σκοπός τατν 
ερμηνε\ι-ακο')ν εγγράφων είναι να αποτελέσουν τον σύνδεσμο μεταξύ των βασικ<ί>ν 
απαιτήσεων για τα δομικά έργα και, αφετέρου, των χαρακτηριστικοί που θα πρέπει να 
λαμβάνονται υπόψη για τις τεχνικές προδιαγραφές των προϊόντατν. 
τον Οκτώβριο του 1994, τις πρώτες εντολές προς την CEN και την 
CENELEC για εκπόνηση προτύπων για ορισμένες οικογένειες 
προϊόντων, (θερμομονωτικά, θύρες, παράθυρα, εξώφυλλα, δρύφακτα 
και σχετικά εξαρτήματα, μεμβράνες, προκατασκευασμένα στοιχεία 
από κανονικό σκυρόδεμα/ ελαφροσκυρόδεμα/ κυψελωτό 
αεριοσκυρόδεμα)· 
τον Μάιο του 1995, τις αποφάσεις σχετικά με τον έλεγχο της 
συμμόρφωσης των εν λόγω οικογενειών προϊόντων· 
τον Οκτώβριο του 1995 τις αποφάσεις σχετικά με τον έλεγχο της 
συμμόρφωσης και τις εντολές εκπόνησης προτύπων για τρεις νέες 
οικογένειες προϊόντων. 
Πολυάριθμες άλλες αποφάσεις προετοιμάζονται για άλλες οικογένειες 
προϊόντων (προϊόντα για τις ξυλοκατασκευές, σωλήνες, κλπ). 
Όλα αυτά τα μέτρα αποτελούν σημαντική πρόοδο. Για να υπάρξουν όμως 
προϊόντα με σήμανση CE θα πρέπει πλέον να ενσωματωθούν οι αποφάσεις 
αυτές στα πρότυπα και τις τεχνικές εγκρίσεις. 
Ωστόσο, πρέπει να ληφθεί υπόψη ότι για ένα σημαντικό μέρος των προϊόντων 
δεν θα είναι διαθέσιμα εναρμονισμένα προτού παρέλθει μια πενταετία. 
Οι λόγοι για τούτο είναι οι ακόλουθοι: 
α) για ένα μεγάλο μέρος δομικών προϊόντων οι εμπορικοί φραγμοί 
οφείλονται στην έλλειψη εναρμονισμένων δοκιμών για την επαλήθευση 
της δράσης στη φωτιά ή της πυραντίστασης. Για να είναι εφαρμόσιμη 
η οδηγία προϋποτίθεται η προσέγγιση των αντίστοιχων βασικών 
κανονιστικών ρυθμίσεων. 
Η προσέγγιση αυτή συνδέεται με την λειτουργικότητα των διατάξεων 
της οδηγίας, έστω και εάν, από νομική άποψη θα πρέπει να βασισθεί σε 
διατάξεις σχετικά με τα δομικά έργα, οι οποίες δεν προβλέπονται 
άμεσα από την οδηγία σχετικά με τα δομικά προϊόντα. Για την 
προσέγγιση αυτή είναι λοιπόν αναγκαία η ανάληψη δέσμευσης σε 
πολιτικό επίπεδο. Ελλείψει της δέσμευσης αυτής οι καθυστερήσεις 
των εργασιών θα επιβραδύνουν ακόμη περισσότερο την έγκριση των 
εναρμονισμένων προτύπων. 
β) Αποφάσεις εφαρμογής της οδηγίας - ιδίως, οι εντολές εκπόνησης 
προτύπων - έχουν εγκριθεί μόνον για 7 από συνολικά 40 τουλάχιστον 
οικογένειες προϊόντων. 
Από την ομάδα Molitor διατυπώθηκε η γνώμη ότι αργοπορεί υπέρμετρα 
η εκπόνηση αυτών των εγγράφων. 
Η τάση των κρατών μελών να απαιτούν να περιλαμβάνονται στις 
εντολές εκπόνησης προτύπων όλα τα στοιχεία που θεωρούν βασικά 
στις εθνικές τους κανονιστικές ρυθμίσεις έχει ως αποτέλεσμα η 
διαδικασία εκπόνησης των εντολών να είναι εξίσου μακροχρόνια με τη 
διαδικασία εκπόνησης από την Επιτροπή οδηγίας για κάθε οικογένεια 
προϊόντων. 
Ωστόσο, η εφαρμογή οδηγίας "νέας προσέγγισης" προϋποθέτει ότι οι 
εντολές εκπόνησης προτύπων παραπέμπουν μόνον στις βασικές 
απαιτήσεις. 
γ) Σύμφωνα με τις διατάξεις της οδηγίας εναρμονισμένο πρότυπο μπορεί 
να υπάρξει μόνον εφόσον, για συγκεκριμένο προϊόν, έχουν 
εναρμονισθεί όλες οι απαιτήσεις και τεχνικά χαρακτηριστικά - όπως 
απορρέουν από τις βασικές απαιτήσεις. 
Για παράδειγμα, εναρμονισμένο πρότυπο για τις θύρες προϋποθέτει, 
μεταξύ άλλων, ότι υπάρχει κοινή προσέγγιση σχετικά με τις μεθόδους 
δοκιμών της πυραντίστασης, της αντίστασης σε άνεμο, της αντίστασης 
θερμοδιαφυγής, της αντίστασης σε δονήσεις, της υδατοστεγανότητας 
και αεροπερατότητας, κλπ. 
Το εναρμονισμένο πρότυπο είναι κατά συνέπεια διαθέσιμο μόνον μετά 
την έγκριση της τελευταίας επιμέρους δοκιμής. 
δ) Η οδηγία προβλέπει ως εναλλακτική μέθοδο προς το εναρμονισμένο 
πρότυπο την ευρωπαϊκή τεχνική έγκριση. 
Η τεχνική έγκριση εφαρμόζεται στις περιπτώσεις που δεν αναμένεται 
να υπάρξουν πρότυπα, δηλαδή στα καινοτομούντα προϊόντα. Η 
μέθοδος αυτή μπορεί λοιπόν να χρησιμοποιηθεί μόνον 
συμπληρωματικά προς την εκπόνηση προτύπων. 
ε) Τέλος, περαιτέρω δυσκολία αποτελεί το γεγονός ότι η οδηγία μπορεί 
να εφαρμοσθεί μόνον εάν υπάρχουν πρότυπα. Η έγκριση προτύπων 
εξαρτάται όμως από την καλή θέληση των οργανισμών εκπόνησς 
προτύπων. 
Επιπλέον, οι οργανισμοί εκπόνησης προτύπων θεωρούν ότι είναι 
μεγάλο το χάσμα που χωρίζει τις προτεραιότητες τους (η εκπόνηση 
των προτύπων που απαιτεί η αγορά, δηλαδή που να ανταποκρίνονται 
στις απαιτήσεις για ποιότητα) από το στενότατο πεδίο που 
προβλέπεται στις εντολές για την εκπόνηση εναρμονισμένων 
προτύπων, όπου περιλαμβάνονται μόνο τα σημεία τα οποία πρέπει να 
προβλεφθούν υποχρεωτικώς. 
Το πρόβλημα αυτό διαπιστώθηκε ήδη με τις πρώτες εντολές 
εκπόνησης προτύπων. 
Είναι λοιπόν απαραίτητο οι οργανισμοί εκπόνησης προτύπων να 
δεσμεύονται και να λαμβάνουν υπόψη τις προτεραιότητες των εντολών 
κατά τον προγραμματισμό των εργασιών τους. 
Avouera Εητήματα: 
Από τις ανωτέρω διαπιστώσεις προκύπτει ότι η τεχνική εναρμόνιση, που 
εξακολουθεί να αποτελεί το στόχο της οδηγίας, θα καταστεί δυνατόν να 
πραγματοποιηθεί μόνον αργά και σταδιακά. 
Οι υπηρεσίες της Επιτροπής, προτού εκπονήσουν την παρούσα έκθεση, 
ζήτησαν (στις 27/09/95) τη γνώμη των εκπροσώπων των κρατών μελών και του 
οικοδομικού κλάδου, που συνήλθαν στο πλαίσιο της Μόνιμης Επιτροπής για 
το Δομικά Προϊόντα. 
Οι συμμετέχοντες επεσήμαναν ως θετικά και ενθαρρυντικά τα μέχρι τώρα 
επιτευχθέντα αποτελέσματα, διαπίστωσαν όμως ότι θα προκύψουν δυσκολίες 
για την πλήρη εφαρμογή της οδηγίας. 
Όλες - σχεδόν - οι πλευρές θεωρούν ότι η κατάλληλη επίλυση των δυσκολιών 
έγκειται, αφενός, στην επιτάχυνση των εργασιών εφαρμογής της οδηγίας και, 
αφετέρου, στην αποσαφήνιση ορισμένων θεμάτων για τα οποία εξακολουθούν 
να υπάρχουν αβεβαιότητες, όπως π.χ. τα προβλήματα που προκύπτουν επί 
του παρόντος λόγω της έλλειψης τεχνικών προδιαγραφών. 
IV. Άξονες προς εξέταση: 
Η σταδιακή και αργή εφαρμογή οδηγίας που έχει εγκριθεί το 1988 δεν μπορεί 
να θεωρηθεί ως ικανοποιητική από κάθε άποψη. Είναι επιβεβλημένη η μελέτη 
των μέτρων που θα καταστήσουν δυνατή την βελτίωση της 
αποτελεσματικότητας σ'αυτόν τον τομέα και προς τούτο προσφέρονται δύο 
τρόποι: 
1 ) Ανάληψη δέσμευσης από τα κράτη μέλη στους εξής τρεις τομείς: 
α) Όσον αφορά την πυροπροστασία, η έγκριση εναρμονισμένων 
προτύπων προϋποθέτει την έγκριση κοινώς αποδεκτών μεθόδων 
δοκιμών για την αξιολόγηση της συμπεριφοράς των προϊόντων στη 
φωτιά. Η Επιτροπή έχει ήδη κάνει το πρώτο βήμα προς την 
κατεύθυνση αυτή με τον καθορισμό κλάσεων για τα προϊόντα σε αυτόν 
τον τομέα. Απομένει να καθορισθούν οι απαραίτητες δοκιμές για κάθε 
κλάση. Ωστόσο, οι εργασίες σε τεχνικό επίπεδο βραδυπορούν. 
Απαιτείται εν προκειμένω ώθηση σε πολιτικό επίπεδο. 
β) Όσον αφορά τις διατάξεις για τα δομικά έργα έχουν επιτελεσθεί 
σημαντικές εργασίες σε προαιρετική βάση. Πρόκειται για τους 
"Ευρωκώδικες", δηλαδή κοινώς αποδεκτές προδιαγραφές για τις 
φέρουσες κατασκευές των δομικών έργων. 
Ωστόσο, η αποτελεσματική εναρμόνιση για τα προϊόντα που 
ενσωματώνονται στα δομικά έργα προϋποθέτει, ότι τα κράτη μέλη θα 
αναλάβουν τη δέσμευση να ληφθούν ουσιαστικά υπόψη οι 
"Ευρωκώδικες" στις εθνικές τους διατάξεις. 
γ) Κατά τη μεταβατική περίοδο που προηγείται της έγκρισης των 
εναρμονισμένων προτύπων, τα κράτη μέλη θα πρέπει να καταβάλλουν 
προσπάθειες για να διευκολυνθεί συστηματικότερα n αυοιβαία 
αναγνώριση των υεθόδων δοκιμών των δομικών προϊόντων. 
Αποτελεσματικότερη πολιτική στο θέμα της αμοιβαίας αναγνώρισης 
σημαίνει ότι θα πρέπει να καθιστά δυνατή τη ρύθμιση ορισμένων 
περιπτώσεων που τα δομικά προϊόντα απορρίπτονται επειδή, παρότι 
έχουν ελεγχθεί στην χώρα προέλευσης, η χώρα προορισμού δεν 
γνωρίζει ή δεν αναγνωρίζει την ήδη επαληθευθείσα συμμόρφωση. 
2) Εφαρμογή της οδηγίας προσαρμοσμένη στις ανάγκες: 
α) Απλοποίηση των διαδικασιών λήψης αποφάσεων 
Για τις διαδικασίες λήψης αποφάσεων, η απλοποίηση θα μπορούσε να 
αφορά τόσο τις αποφάσεις για τον έλεγχο και τη βεβαίωση της 
συμμόρφωσης όσο και τις εντολές εκπόνησης προτύπων: 
όσον αφορά τις εντολές εκπόνησης προτύπων επισημαίνεται ότι η 
εκπόνηση προτύπων δεν προϋποθέτει ότι στις εντολές θα πρέπει να 
λαμβάνονται υπόψη όλες οι απαιτήσεις των εθνικών κανονιστικών 
ρυθμίσεων. Εξάλλου, οι εντολές δεν είναι παρά συμβάσεις με τις 
οποίες καλούνται οι εμπειρογνώμονες να καθορίσουν τις 
προδιαγραφές. Η επιστροφή στη διατύπωση εντολών γενικότερου 
χαρακτήρα, λιγότερο συγκεκριμενοποιημένων, θα παράσχει τη 
δυνατότητα πλέον ευέλικτης υιοθέτησης και εφαρμογής των εντολών 
αυτών. 
όσον αφορά τις αποφάσεις για την διαπίστωση της συμμόρφωσης: 
όλες οι πλευρές θα πρέπει να αναλάβουν τη δέσμευση να εφαρμόζουν 
με συνέπεια την μεθοδολογία που προβλέφθηκε για να καθίσταται 
δυνατή η επιλογή μεταξύ των δύο δυνατοτήτων βεβαίωσης της 
συμμόρφωσης, δηλαδή δήλωση του κατασκευαστή και πιστοποίηση. 
Εξάλλου, εάν πολλές οικογένειες προϊόντων ομαδοποιούνταν σε μία 
απόφαση θα μπορούσε να αποφευχθεί η λήψη 40 διαφορετικών 
αποφάσεων για την εφαρμογή της οδηγίας, πράγμα που θα οδηγούσε 
σε υπέρογκο διοικητικό φόρτο. 
β) Εφαρμογή της oonviac κατά την έννοια της "νέας προσέγγισης" 
Δεν είναι σκόπιμο να αναβάλλεται η εφαρμογή της οδηγίας έως ότου 
εναρμονισθούν όλες οι καθορισμένες απαιτήσεις για συγκεκριμένο 
προϊόν. Όμως, για ορισμένες από αυτές τις απαιτήσεις χρειάζεται 
ακόμα να εκπονηθούν μέθοδοι δοκιμών. Με τον τρόπο αυτό 
αναβάλλεται στο απώτερο μέλλον το απτό αποτέλεσμα του συνόλου 
των εργασιών εκπόνησης προτύπων. 
Ελλείψει εναρμονισμένων προτύπων και ευρωπαϊκών τεχνικών 
εγκρίσεων, ο επιχειρηματίας δικαιούται να απαιτήσει την εφαρμογή 
της αρχής της αμοιβαίας αναγνώρισης, επικαλούμενος την ερμηνεία 
των διατάξεων της Συνθήκης σχετικά με την ελεύθερη κυκλοφορία των 
προϊόντων, την οποία έδωσε το Δικαστήριο με την επιφύλαξη των 
αιτιολογημένων βάσει του άρθρου 36 εξαιρέσεων (προστασία, 
ασφάλεια και υγεία των καταναλωτών). 
Οι παραγωγοί θα πρέπει ωστόσο να έχουν τη δυνατότητα, με βάση τα 
ήδη ισχύοντα ερμηνευτικά έγγραφα, να δηλώνουν τη συμμόρφωση 
προϊόντος προς τις βασικές απαιτήσεις της Κοινότητας, έστω και εάν 
δεν υπάρχουν ακόμη όλα τα εναρμονισμένα πρότυπα. 
Αυτή η δυνατότητα όχι μόνο θα καταστήσει ευκολότερη για τους 
παραγωγούς τη σήμανση CE, αλλά επίσης θα επιτρέψει στην 
Κοινότητα να επικεντρώσει τις εργασίες της στα βασικά 
εναρμονισμένα πρότυπα, ώστε να αποφευχθούν οι τάσεις για 
υπερπληθώρα κανονιστικών ρυθμίσεων και υπερβολικών περιορισμών 
στους παραγωγούς. 
V. Τελικά συμπεράσματα_ 
Η εφαρμογή της οδηγίας στην πράξη προσκρούει σε δυσκολίες. 
Για να υπερκερασθούν αυτές οι δυσκολίες θα πρέπει: 
η Επιτροπή να αναλάβει τη δέσμευση να καταστήσει σαφέστερους 
τους τρόπους εφαρμογής της οδηγίας, να επιταχύνει τις εργασίες και 
να καταρτίσει χρονοδιάγραμμα εργασιών· 
τα κράτη μέλη να συνεχίσουν τη συνεργασία τους, ούτως ώστε τα 
κράτη μέλη να μην επιμένουν στην συμπερίληψη πληθώρας 
λεπτομερών διατάξεων στα κείμενα εφαρμογής· 
τέλος η Ευρωπαϊκή Επιτροπή Τυποποίησης να αναλάβει τη δέσμευση 
να υλοποιήσει πρόγραμμα εκπόνησης εναρμονισμένων προτύπων. 
Λαμβάνοντας υπόψη αυτή τη δυνατότητα βελτίωσης της πρακτικής 
εφαρμογής της οδηγίας για τα δομικά προϊόντα, η Επιτροπή δεν κρίνει 
σκόπιμο να προτείνει επί του παρόντος τροποποίηση της οδηγίας. 
Ωστόσο, η Επιτροπή θα παρακολουθεί επισταμένως την εξέλιξη της 
κατάστασης την επόμενη διετία. 
Στο τέλος της διετίας η Επιτροπή επιφυλάσσεται να προτείνει ενδεχομένως 
τροποποιήσεις, αφού λάβει υπόψη την κατάσταση που θα επικρατεί. 
Εξάλλου, τα δύο αυτά έτη θα πρέπει να αξιοποιηθούν από τις αρμόδιες 
υπηρεσίες για να δρομολογήσουν, σε συνεργασία με την Επιτροπή για τις 
Δομικές Κατασκευές, την μελέτη της βελτίωσης που είναι αναγκαία όσον 
αφορά τη λειτουργία της εσωτερικής αγοράς στον τομέα των δομικών 
προϊόντων. 
ΠΑΡΑΡΤΗΜΑ 
[ΟΜΑΔΑ MOLITOR 
ΔΟΜΙΚΑ ΠΡΟΪΟΝΤΑ 
ΔΟΜΙΚΑ ΠΡΟΪΟΝΤΑ ^ 
16. Στις αρχές του 1994 η έκθεση Atkins επεσήμανε την σημασία του τομέα των 
δομικών κατασκευών για την ανταγωνιστικότητα της Ευρώπης. "Οι δομικές 
κατασκευές αποτελούν ένα κλάδο όπου μπορεί να επιβληθεί η Ευρώπη. 
Υπάρχει όμως ο κίνδυνος να αφήσουμε ανεκμετάλλευτες τις ευκαιρίες και να 
επιτρέψουμε να παρακμάσουν οι ευρωπαϊκές αγορές και η ποιότητα των 
δομικών κατασκευών. Πολλά πρέπει ακόμη να γίνουν για να ενισχυθεί ο τομέας 
αυτός, να εξαλειφθούν ορισμένες από τις αδυναμίες του και να βελτιωθούν οι 
συνθήκες δομικών κατασκευών στην Ευρώπη". Η ανταγωνιστικότητα του τομέα 
των δομικών κατασκευών θα μπορούσε να βελτιωθεί με την ουσιαστική 
ελεύθερη κυκλοφορία των προϊόντων στο πλαίσιο της Ευρωπαϊκής Ένωσης. 
17. Η οδηγία 89/106/ΕΟΚ, που τροποποιήθηκε το 1993 και εφεξής αναφέρεται ως 
"οδηγία για τα δομικά προϊόντα", αποσκοπεί στην εξάλειψη των φραγμών στην 
ελεύθερη κυκλοφορία των δομικών προϊόντων, οι οποίοι οφείλονται σε 
αποκλίσεις: 
των προτύπων, των μεθόδων δοκιμών και βεβαίωσης της 
συμμόρφωσης, ή 
μεταξύ των εθνικών νομοθεσιών για τα δομικά προϊόντα. 
18. Η οδηγία για τα δομικά προϊόντα αποτελεί μία από τις οδηγίες "νέας 
προσέγγισης". Στην οδηγία αυτή προβλέπονται οι βασικές απαιτήσεις που 
ισχύουν για τα δομικά έργα (στο σύνολο τους) και όχι για τα διάφορα δομικά 
προϊόντα, δηλαδή: 
* μηχανική αντοχή και ευστάθεια . 
* πυρασφάλεια 
* υγιεινή, υγεία και περιβάλλον 
* ασφάλεια χρήσης 
* προστασία κατά του θορύβου 
* εξοικονόμηση ενέργειας και συγκράτηση θερμότητας. 
19. Αυτό σημαίνει ότι τα κράτη μέλη δεν μπορούν να επιτρέψουν την διάθεση 
στην αγορά παρά μόνο των δομικών προϊόντων των οποίων η ποιότητα για την 
κατασκευή των δομικών έργων που προορίζονται πληρούν τις βασικές 
απαιτήσεις της οδηγίας. 
20. Αντίθετα απ'ότι συμβαίνει για τις άλλες οδηγίες νέας προσέγγισης, οι βασικές 
απαιτήσεις της οδηγίας για τα δομικά προϊόντα απετέλεσαν αντικείμενο 
ερμηνευτικών εγγράφων. Τα ερμηνευτικά έγγραφα αποτελούν τη βάση για 
την εκπόνηση των εναρμονισμένων ευρωπαϊκών προτύπων ή άλλων τεχνικών 
προδιαγραφών σε ευρωπαϊκό επίπεδο, ή για την θέσπιση ή την χορήγηση 
ευρωπαϊκής τεχνικής έγκρισης ή για την αναγνώριση των εθνικών τεχνικών 
προδιαγραφών. 
21. Η εκπόνηση των εναρμονισμένων ευρωπαϊκών προτύπων για τα δομικά 
προϊόντα εξασφαλίζεται από τη CEN (Ευρωπαϊκή Επιτροπή Τυποποίησης). Για 
να επιτρέπεται η τοποθέτηση του σήματος CE το προϊόν πρέπει να 
συμμορφώνεται προς τις ευρωπαϊκές τεχνικές προδιαγραφές, οι οποίες είναι: 
* τα εναρμονισμένα ευρωπαϊκά πρότυπα (από τους ευρωπαϊκούς 
οργανισμούς: CEN, CENELEC), 
* οι ευρωπαϊκές τεχνικές εγκρίσεις (από τον: Ευρωπαϊκό Οργανισμό 
Τεχνικών Εγκρίσεων)· 
* αναγνωρισμένες εθνικές τεχνικές προδιαγραφές. 
Το σήμα CE σημαίνει ότι τα προϊόντα συμμορφώνονται προς τις αντίστοιχες 
ευρωπαϊκές τεχνικές προδιαγραφές. Για να βεβαιωθεί η συμμόρφωση πρέπει 
να εφαρμόζονται οι διαδικασίες συμμόρφωσης. Δύο είναι, κυρίως, οι δυνατές 
μέθοδοι: 
1. δήλωση συμμόρφωσης από τον παραγωγό 
2. το πιστοποιητικό συμμόρφωσης που χορηγείται από αναγνωρισμένο 
οργανισμό. 
22. Παρότι η οδηγία για τα δομικά προϊόντα είχε ήδη εγκριθεί το 1988 και είχε 
καθοριστεί ότι θα έπρεπε, το αργότερο, να έχει μεταφερθεί στο εθνικό δίκαιο 
των κρατών μελών μέχρι τις 27.06.1991, ο κλάδος των δομικών κατασκευών 
δεν είναι ακόμη σε θέση, μετά την παρέλευση επταετίας, να χρησιμοποιήσει 
το σήμα CE για τα δομικά προϊόντα. 
Η καθυστέρηση αυτή οφείλεται σε πολυάριθμους λόγους: 
η σύνταξη των εντολών με τις οποίες ανατίθεται στην CEN η εκπόνηση 
των εναρμονισμένων προτύπων είναι πολύ χρονοβόρα. Από τα 80 
έγγραφα που απαιτούνται μέχρι στιγμής έχουν ολοκληρωθεί μόνον 4 
και ως εκ τούτου η εξέλιξη είναι πολύ αργή. 
αντίθετα απ'ότι συμβαίνει με τις λοιπές οδηγίες νέας προσέγγισης, η 
οδηγία για τα δομικά προϊόντα δεν επιτρέπει στους κατασκευαστές να 
χρησιμοποιήσουν αμέσως το σήμα CE για τα προϊόντα που πληρούν 
τις βασικές απαιτήσεις της οδηγίας. Το σήμα CE δεν μπορεί να 
επιτεθεί επί των προϊόντων παρά μόνον εφόσον τηρούνται οι 
εναρμονισμένες ευρωπαϊκές τεχνικές προδιαγραφές. Στην πράξη 
τούτο σημαίνει ότι ο παραγωγός δεν μπορεί να χρησιμοποιήσει το 
σήμα CE επειδή δεν υπάρχουν ακόμη εναρμονισμένες προδιαγραφές. 
23. Επί του παρόντος η νέα προσέγγιση δεν λειτουργεί αποτελεσματικά στον 
τομέα των δομικών προϊόντων. Ελλείψει προτύπων ή άλλων εναρμονισμένων 
τεχνικών προδιαγραφών δεν θα είναι δυνατή η ελεύθερη - κυκλοφορία των 
δομικών προϊόντων. Τα προϊόντα θα πρέπει πάντα να πληρούν τις 
διαφορετικές εθνικές απαιτήσεις, πράγμα που αποτελεί πλήγμα για την 
ανταγωνιστικότητα της ευρωπαϊκής βιομηχανίας δομικών κατασκευών. 
10 
Πρόταση 11 
Πρέπει να επιταχυνθεί η εκπόνηση των εναρμονισμένων ευρωπαϊκών 
προτύπων για τα δομικά προϊόντα. Στο διάστημα που θα 
μεσολαβήσει η Επιτροπή θα πρέπει να εκπονήσει προτάσεις για την 
υλοποίηση αυτών των στόχων, συμπληρώνοντας και 
ολοκληρώνοντας όσο το δυνατόν συντομότερα την αναθεώρηση που 
προβλέπεται στο άρθρο 23 της οδηγίας για τα δομικά προϊόντα 
(89/106/ΕΟΚ) και/ή επιτρέποντας στους παράγωγους να πωλούν τα 
προϊόντα τους στα άλλα κράτη μέλη. 
11 
ISSN 0254-1483 
COM(96) 202 τελικό 
ΕΓΓΡΑΦΑ 
GR 02 10 08 
Αριθ. καταλόγου : CB-CO-96-218-GR-C 
ISBN 92-78-03966-7 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Λουζεμβσύργο 
Λ2.